Čia gerai?
Tinka.
Gerai.
Kas nutinka, kai pasaulį valdančios korporacijos
pasako mums, kad turim pakelti ribą 2,1 °C ar 2,2 °C?
Negalime.
Ar tau ko nors reikia?
Reikia, kad žmonės paklausytų.
Tiesioginė hologramos transliacija prasideda po trijų, dviejų...
Gimiau 2015 m.,
kai pasaulis nukeliavo į Paryžių ir gavo perspėjimą.
Mokslininkai tada mums pasakė, kad jei vidutinė temperatūra Žemėje
pakils daugiau nei 1,5 °C,
pasekmės bus pragaištingos.
KARMENA DŽALILI KALBA APIE PASAULINIUS PROTESTUS DĖL KLIMATO
Jie buvo teisūs. Apsidairykite.
Šiandien - 2037 m. liepos 16 d.
JT KLIMATO KONFERENCIJA VYKSTA TEL AVIVE
Ilgai lauktas susitikimas dėl klimato kaitos, COP42,
šiandien tęsiasi Izraelyje, lydimas raginimų imtis veiksmų ir vilties...
Bet mes dabar, 2037 m.,
svarstome padidėjimo 2 laipsniais galimybę.
Ne!
Pasaulinės rinkos šiandien paskelbė rekordinį pelną,
labiausiai išaugo baterijų ir medikamentų paklausa...
Bet kas nutiks po dviejų?
Kas nutiks, kai mūsų pasaulį griaunančios korporacijos
pasakys, kad mūsų ekonomika žlugs,
jei neleisime temperatūrai pakilti 2,1 °C arba 2,2 °C?
Kalbama, kad Nikas Biltonas, „Alpha Industries“ gen. direktorius,
investavo į naują kazino projektą už Šiaurės poliaračio.
Kad ir kur nuvestų ateitis, žinome, kad keliausim ten kartu.
Biltono partneris šioje įmonėje yra ne kas kitas, o prieštaringas vystytojas,
patys žinote kas.
Draugai, Nikas Biltonas atėjo ne gelbėti mūsų.
Ne!
Privalome gelbėtis patys.
Tame pastate šiuo metu pasaulio galingieji derasi dėl jūsų ateities.
MŪSŲ ATEITIS JŪSŲ RANKOSE
Bet negalite tartis su ugnimi.
Ar potvyniu.
Ar badu.
PASAULINIS TEMPERATŪROS POKYTIS +1,55 °C
Jei pakilsim dviem, galas mums visiems!
TEL AVIVAS
Kunigas, rabinas ir imamas kartu žvejoja valtyje
ežero vidury.
Kunigas susizgrimba, kad paliko meškerę mašinoje.
Kunigas atsigręžia į kolegas ir sako: „Tuoj grįšiu.“
Jis išlipa iš valties. Nueina vandeniu į paplūdimį.
Nueina į mašiną. Pareina vandeniu ir įsėda į valtį.
Rabinas apstulbęs. Kunigas ką tik ėjo vandeniu.
Maždaug po pusvalandžio imamas sako: „Man reikia į tualetą.“
Taigi, jis atsistoja, išlipa iš valties, nueina vandeniu į paplūdimį,
susiranda artimiausią tualetą, grįžta vandeniu ir įsėda į valtį.
Rabinas žiūri netekęs žado.
Bet jis pamano: „Mano tikėjimas tikrai ne mažesnis už jų.“
Jis sako: „Truputį ištroškau.
Ten, paplūdimy, yra užkandžių kioskas. Atsiprašysiu.“
Jis atsistoja, įmerkia kojas į vandenį. Pliūkšt. Nugrimzta kaip akmuo.
- O tada jis... - Aš tau jį pasakojau. Mano anekdotas.
Dievinu tą anekdotą.
Be to, jis ėjo į gėrimų kioską, o ne į užkandžių.
Ar tikrai nori pirmą dieną tapęs rabinu pasakoti anekdotus apie rabinus?
Taip. Visų pirma, rabinai turi pasakoti anekdotus.
Ir, antra, tai tobulas darbo apibūdinimas.
Aš tą ir darau. Padedu žmonėms surasti kelią sunkiu laikotarpiu.
Štai ką darau, stovėdamas centre.
Kaip tu padedi žmonėms, neturintiems namų,
išsiųsdamas juos ten, kur jie neturi namų?
Tėti, jie nekalti, kad neturi namų. Jie buvo...
Turiu atsiliepti.
- Sveikas, Džuniorai. - Jie buvo išstumti.
Jau nuvykai?
Maršalai, kiek laiko šitaip?
Vos galiu kvėpuoti tokiu oru.
Tiek daug dūmų dėl plėšikavimo.
Ne, mama. Niekas neplėšikauja. Dega miškai Eštaolyje ir Coroje.
Kai gimei, ten pasodinome medžių tavo garbei.
Tikėjausi ten nuvažiuoti.
Gal, jei apsilankysite per šventes,
gaisrai bus užgesinti, ir galėsiu jus nuvežti.
Lieki čia? Taip nusprendei?
Taip, mama. Aš sakiau tau, noriu likti.
Žinau. Ir sakau tau, kad tėvas tikisi ko kito.
Yra įstatymai, Džuniorai. Tik tiek noriu pasakyti.
Jei žemė yra saugoma, gali kilti problemų.
Žinau iš patikimų šaltinių,
kad bus išimtys iš tos saugomų žemių nesąmonės.
Iš kur žinai?
Iš kur žinau? Turiu telefone ateitį pranašaujančią programėlę.
Nebūk toks... Kaip tai vadinasi? Putz.
Jei ponas Biltonas sužinos apie...
Ne, nenoriu apie tai kalbėti šia ar kita linija, nei el. paštu.
Grįšiu į Majamį penktadienį. Tada ir susitiksim.
Klausyk, nebūčiau čia, jei Biltonas nenorėtų, kad tai įvyktų. Viso.
Negrįšiu iki pirma...
- Kur čia? - Kas?
Tai, kas už lango. Nepanašu į Rusiją.
Tiesiog parašyta „tropikai“. Nesu tikras, ar tokia vieta yra.
SANKT PETERBURGAS
Šūdas! Tik pažiūrėk.
Dūmai iš miško gaisro Ozere.
Ugniagesiai metė darbą dėl mažų algų, todėl gaisras nekontroliuojamas.
3 000 kv. km. Dega šiuo metu.
Tada gerai, kad išvykstame.
Ar nori, kad rytoj sudainuočiau kokią nors ypatingą dainą?
Taip. Tą, kuri priverčia žmones atiduoti man savo pinigus.
Šiandien didžiuosiuose JAV ir Europos miestuose
prasidėjo protestai dėl užstrigusių
derybų dėl klimato Tel Avive.
Vienas iš klausimų, svarstomų Tel Avive, susijęs su sustiprintais draudimais
vykdyti statybas saugomose zonose.
Gali išjungti tą mėšlą?
Namaste, Hana. Pradėkim?
ADIRONDAKAS
Gerai. Duok man minutėlę.
Ne, turim eiti, Beka.
Kokio velnio aš tą padariau?
Pastojai ar įsidarbinai kranklių skaičiuotoja miško vidury?
Galbūt taip gamta mus perspėja nebegimdyti vaikų.
Iki evakuacijos vietos dar valanda kelio. Eime.
Šūdas. Buvai teisi.
Reikėjo išeiti vakar.
Tu nekalta, kad vėjas pakeitė kryptį.
Puiku. Omaras.
Atsiliepsi?
Ir ką pasakysiu?
Atleisk, dabar negaliu kalbėti,
esu miško gaisre su tavo negimusiu sūnumi.
Eime.
TEL AVIVAS, 2037 М., COP42
Vokietijos ir Italijos derlių naikina sausra ir parazitai.
Austrija ir Lenkija galynėjasi su nacionalistiniais judėjimais.
Šiuo metu didinti žmonių, kuriuos ES būtų nusiteikusi priimti,
skaičių yra sudėtinga.
Turim sutelkti dėmesį į temperatūrą.
ALŽYRAS - PALESTINA
Tai ką siūlote, kur mums patarti saviškiams keliauti?
Jie neturi vandens.
Manau, visi norėtume išspręsti problemas,
dėl kurių žmonės palieka savo namus.
Pritariu.
PRANCŪZIJA
Tikslas - pasiekti sutarimą dėl temperatūros.
Svarbu, kad ji nepakiltų daugiau nei 2 laipsniais.
Jei temperatūra pakils 2 ar 10 laipsnių,
nesvarbu, kai neturit vandens.
Medus privilioja daugiau musių.
Kas tu dabar?
Alžyrietis ar prancūzas?
Mes norime paremti tam tikrus pasiūlymus
dėl temperatūros ir anglies dioksido, jei užtikrinsit mūsų pagrindinius poreikius.
Gal galit paaiškinti, kas tie „pagrindiniai poreikiai“?
Neribotas pabėgėlių skaičius Europoje?
Vanduo.
Norėtume gauti naujausią
gėlinimo ir valymo technologiją.
Ką turite galvoje, sakydamas „gauti“?
Kalbu apie „Alpha Hydro Solutions“ patentus ir gaminius.
Manot, Nikolas Biltonas tiesiog atiduos jums savo patentus,
nes gražiai jo paprašysim?
Gerai. Sausra sukelia nestabilumą.
Pažiūrėkit į Sudaną 2024 m. Į Keiptauną 2027 m.
Pažvelkit į vakarus. Argentina, 2033 m. ...
Pažvelkit čia. Šiame regione padarėme tokią didelę pažangą.
Izraelis ir Palestinos valstybė taikiai sugyvena kaimynystėje,
bet viskas gali labai greit pasikeisti.
Tai grasinimas?
Grasinimas?
Ne, tai kvietimas.
Turiu atsiliepti. Gerai?
Mums reikia vandens.
Ponas Biltonas nieko dykai nedalina,
todėl turim būti pasiruošę tam, ko jis paprašys mainais.
Jau turime 3 000 rezervacijų. Ar sakiau, kas kurs interjerą?
- Sakei, kad Kanjė. Vis dar Kanjė? - Taip!
Sudariau tvarkaraštį.
Nuo darbų paskelbimo iki atidarymo - devyni mėnesiai.
Išminčius kartą pasakė:
„Nesvarbu, ką daro buldozeriai ir savivarčiai,
jei tik jie tai daro daug kartų.“
Kas per žmonės?
Sunku įsivaizduoti, kad jie žygiuoja ničnieko neraukdami.
Sako, kad ledynas Grenlandijoje perlūš per vidurį.
- 79N ledynas. - Puiku, tada kitąkart statysim ten.
Sako, kad iki amžiaus galo jūros lygis pakils trim metrais.
„Sako“? Tą patį sakė apie Majamį.
O mes tik susižėrėm krūvą pinigų už pastatų modernizavimą.
Spėk, kas bus? Kai vandens lygis pakils dar keliais centimetrais,
mes ir vėl juos modernizuosim, blemba, ir užsikalsim dar daugiau.
Štai ką turi žinoti apie pasaulinį klimato atšilimą.
Amžiaus gale viskas nueis velniop. Šimtu procentų.
Mes būsime mirę. Teks tai praleisti,
bet šypsosimės auksu dengtuose, Kanjė Vesto kurtuose karstuose.
Taigi, galvokim apie dabartį.
Kazino „Pasaulio viršūnė“ bus geriausias kazino pasaulyje,
nes kito tokio nėra.
Po perkūnais.
Tu tik pažiūrėk.
Jei pakilsim dviem...
Ačiū Dievui. Troliai galiausiai ją užčiaupė.
Vadinasi, ketinat laikyti jį tuščią artimiausioje ateityje?
Nesirūpink dėl to, Maršalai. Pamiršk.
Eisiu į sporto salę, paminsiu dviratį ar ką.
Taip, suprantu.
- Ten bent jau nėra suodžių. - Taip, ačiū.
Gerai, reikalas toks.
Dėl sausros ir gaisrų
jie mano, kad pripildyti baseiną būtų nejautru.
Jie nerimauja dėl protestų.
Miškų gaisrus gesina baseino vandeniu?
Vakar stovykloje susidegino libanietis.
Jis protestavo prieš tai, kad plaukčiau ratus baseine?
Žinau, kad neseki tokių dalykų,
bet teisininkas Deividas Bakelis Brukline tą patį padarė 2018 m.
Pasiaukojo, protestuodamas prieš klimato kaitą.
- Suveikė? Ar kada nors suveikia? - Ką reiškia „suveikė“?
Tai parodė, kad pasaulis kenčia skausmą. Kad reikia pokyčių.
Pasaulis visada kenčia skausmą, ir tai niekad nesikeičia.
Bet, atsakant į tavo klausimą, kai kažką veiki, gauni pinigus. Už darbą.
- O tuo ir remiasi pasaulis. - Man moka daugiau nei pinigais.
Tėti, žmonėms čia manęs reikia.
Todėl ketinu likti Izraelyje.
Žmonėms, kurie susidegina, reikia tavęs?
Tiems žmonėms reikia psichiatrų pagalbos ir gesintuvų.
- Kodėl nesvarbu, ką bepasakyčiau? - Paprašei mano pagalbos.
Sakei, kad nori tapti rabinu, todėl sumokėjau, kad čia atvažiuotum,
- dabar tu - rabinas. - Taip, ačiū tau už tai.
Po to surengiau pokalbį Izraelio šventykloje Majamyje.
Nepamenu, kad būčiau šito prašęs, bet gerai.
Sumokėjau už erkių išnaikinimą jų vasaros stovykloje Katskilyje,
kai susirgo Elenbergo vaikas.
Ir už tai esu dėkingas.
Dėl to, ką dėl jų padariau,
jie tau siūlo jaunimo rabino vietą.
Taip veikia pasaulis.
Norėčiau pasikalbėti su savo žmona.
Prastas matomumas...
- Labas, mažuti. Netinkamas metas, žinau. - Kada jie pasieks ligoninę?
Paskambinsiu daktarei Kilmer ir pasirūpinsiu...
Jai teko evakuotis. Jos dukra astmatikė.
Spaudimas 152 ir 97. Dr. Šireri, aukštesnis, nei norėtume.
Kas čia buvo?
Kas vyksta, Beka? Atvažiuoju.
Ne, tiesiog lik, kur esi, gerai?
- Mes... - Kiek laiko laukiatės?
...tiesiog pažiūrėsim, ką pasakys daktarai, gerai?
- Bet ką tik sakei... - Trisdešimt vieną savaitę.
...kad dr. Kilmer nėra.
Jai uždėjo deguonies kaukę. Paskambinsiu, kai tik nusileisim.
Bet jai viskas bus gerai, ar ne?
Jai juk negresia pavojus?
- Alio? - Stok!
Praleiskit!
Aš esu alfa. Aš esu omega.
Aš - oras, kuriuo kvėpuoji, ir vanduo, kurį geri.
Aš - Nikas Biltonas, ši planeta priklauso man.
Pone Biltonai?
Be jau minėtų šalių, pone Biltonai,
Egiptas, Jordanija, Bachreinas, Kuveitas ir Sudanas - taip pat tarp kandidatų
gauti vandens gėlinimo patentus.
LONDONAS
Teisininkai nagrinėja šio pasiūlymo teisėtumą,
bet „Alpha Hydro Solutions“ norėjo, kad žinotumėt,
jog atidavus patentus patirtume daugiau nei 2,7 mlrd. eurų
grynų nuostolių.
Kiek pasistūmėjome Arktyje?
Arkties taryba neprieštarauja jūsų siūlymui dėl povandeninės kasybos,
gavus JT pritarimą.
Norėčiau žinoti, koks konkrečiai plotas šiuo metu dega pasaulyje.
Ir norėčiau žinoti, ką mūsiškiai mano apie 79N,
bei kaip tai pakeis jūros lygį Mumbajuje, Guangdžou ir...
ir Majamyje.
Taip, pone Biltonai.
Skiriasi 79N ledyno Grenlandijoje ateities prognozės.
Nors visi sutinka, kad milžiniškas ledynas tirpsta dėl didelio karščio ir trinties,
neaišku, ar katastrofiška griūtis įvyks po kelių dienų, o gal metų.
GRENLANDIJA
Numanai, ką ji žiūri?
Iš kur man žinoti. Turbūt apsiperka.
Jei tikrai norit žinoti, žiūriu savo naujojo singlo klipą.
Ten tik aš, sėdžiu priešais židinį ant kailinio kilimo,
visiškai nuoga, prisidengusi tik plakta grietinėle ir šypsena.
Vienoje rankoje laikau botagą, o kitoje - pasaitėlį.
Ir yra keturi supermodeliai.
Ir žiauriai kietas ritmas.
Jums patiktų, tiesa?
Jai patinka kailis? Pažįstu vyruką, galintį sumedžiot baltąją mešką.
Aliaskoje dabar atsirado toks gyvūnas, jį vadina brizliu,
grizlio ir sumautos baltosios meškos mišrūnas.
Mano draugas vieną pernai nušovė. Saloje yra lokių?
Ne, ten daugiausiai akmenys.
Statybininkas sako, kad kartais pro šalį praplaukia jūrų vėplys.
Nori, kad paklausčiau apie brizlį?
- Jūrų vėplys? - Taip.
Gal kazino galėtų pasiūlyti ir safarį.
Tu galėtum kartu su dideliu lokiu mojuoti žmonėms,
„Ateikite į pasaulio viršūnę ir sumedžiokit laimikį.“
Pirmyn. Pažiūrėk. Labai seksualus.
KARŠČIAUSIOS ŽINIOS MIŠKŲ GAISRAI SIAUČIA VISUOSE ŽEMYNUOSE
Rekordiniai karščiai kaltinami dėl miškų gaisrų visame pasaulyje.
Sudegė jau apie 81 000 kv. km...
NIUJORKAS
Tiesiog kalbėk su manim. Nukreipk dėmesį.
Gerai, leisk pagalvoti.
Šūdas, apie bet ką! Bet ką, tik...
Praėjusią savaitę pietavai su motina,
bet nepapasakojai, kaip sekėsi? Kaip ji laikosi?
- Mes nepietavom. - Ką?
Turėjau pokalbį dėl darbo.
Su kuo?
„Menagerie2100“.
Kodėl taip pasielgei?
Todėl, kad visi aplink mus miršta, blemba.
Prašau, užkalbėk man dantį, prašau.
Tiesiog pasakok bet ką. Papasakok istoriją.
Gerai. Papasakosiu istoriją apie kranklius.
Seniai seniai, pasaulio pradžioje
Pilkasis erelis buvo saulės, mėnulio ir žvaigždžių sergėtojas.
Tais laikais Kranklys buvo sniego baltumo paukštis.
Vieną dieną Pilkojo erelio dukra pakvietė Kranklį į savo tėvo namus.
Manoma, kad pasaulinė populiacija šiemet pasieks devynis milijardus.
- Tiems žmonėms reikia pagalbos... - Skrendu namo.
...o ne didžiausių pasaulio korporacijų vadovams, kuriuos turim galiausiai...
Iš proto išsikraustei? Jei išvažiuosi, nesusitiksi su Biltonu.
Mums tiek nedaug trūksta. Mums tavęs reikia čia, Omarai.
Ji ligoninėje.
Vadinasi, ji saugi, ar ne?
Privalau būti ten.
O kokioje planetoje gyvensi su savo naująja šeima?
Ką tu darai?
Būsiu su savo žmona. Gali balsuoti už mane.
Jei pakilsim dviem, galas mums visiems!
FRANCAS DŽOZEFAS LENDAS
Sveiki atvykę 80 laipsnių į šiaurę ir 55 laipsnius į rytus.
Vos prieš keletą metų viską čia dengė ledas.
Čia šiaip jau nieko nėra.
Būtent. Dėl to tai puiki vieta statyboms.
Čia tiek nieko, kiek gali pasvajoti,
bet po metų iš čia jau matysit.
Dešimties aukštų namai, tropiniai sodai, išmanieji langai per visą sieną.
Turėkim vilties.
Vilties? Velniop viltį. Statykime.
Ponas Biltonas nerimauja dėl to ledkalnio Grenlandijoje.
Tai tas ledkalnis, kurį tau minėjau.
- Nikas rimtai įžiūri čia problemą? - Vieną iš dviejų.
Dviejų?
Parodysiu antrąją.
Ir vėl, pliūkšt.
Ir kai jis grimzta trečią kartą,
kunigas atsigręžia į imamą ir sako...
„Kaip manai, gal reiktų jam parodyti, kur akmenys?“
Prieš kelerius metus mečiau teisės mokyklą,
nes supratau, kad pasauliui nereikia dar vieno teisininko žydo,
dideliam savo tėvo nusivylimui.
Bet gyvename krizės metu.
Ne per toliausiai nuo čia
dėl aplinkos pokyčių perkeltiems asmenims reikia maisto ir vandens.
Galiu jus užtikrinti,
bet kuris lyderis, nesistengiantis pagerinti padėties, yra kaltas.
Kaip sakė Elis Vyzelis,
„Privalom pasirinkti pusę.
Neutralumas padeda engėjui, bet ne aukai.“
Šiandien COP42 kilo diskusija,
mat technologijų magnatas Nikas Biltonas buvo įtrauktas į sąrašą kalbėtojų,
pasisakysiančių uždarymo ceremonijoje.
Neseniai Biltonas užsitraukė aplinkosaugos grupių pyktį
dėl gandų, neva jis taps viešbučio statybų projekto partneriu...
Prie vartų 48A prasidėjo keleivių laipinimas
į skrydį Nr. 89 į Niuarko tarptautinį oro uostą.
Pernai Davose
ponas Biltonas pasisakė apie verslo ir aplinkosaugos reguliavimą.
Labai tikėtina, kad mūsų sukurti apribojimai verslui
taip pat riboja mūsų sugebėjimą išspręsti klimato kaitos problemą.
Tikras mėšlas!
Ką, po velnių, jie čia veikia?
Mano sesuo visa tai suderino Iždo departamente!
Benas Zakeris su teisininkais viską peržiūrėjo!
Tai tik... Tai dalis... Kaip, po galais, tai vadinasi?
Jungtinių Tautų konvencija dėl Jūrų teisės ir Arkties tarybos.
Taip! Kinija net neįeina į tarybą.
Kai paskutinį kartą žiūrėjau į žemėlapį, jų net arti nebuvo.
Tiesą sakant, jie turi nuolatinę stebėtojo vietą taryboje.
Tu - pirmininkas, ar ne? Tarybai vadovauja Rusija.
Tik iki metų pabaigos.
Matote, kur bėda.
Mūsų dalis povandeniniu kalvagūbriu jungiasi su teritorija, kurią jie savinas.
Turėtum tuo pasidomėti. Žemės lyg ir susijusios.
Ne, jos nesusijusios, pupa,
ne ką daugiau, nei Afrika yra susijusi su Pietų Amerika.
Nors esu tikras, kad rastum kokį nors šiknių, jaučiantį poreikį
sudėti jas kaip dėlionės dalis.
Rusai čia jau metų metus, aišku?
Kanadiečiai, danai.
Dar tada, kai JAV tąsėsi su žaliom šlapiom svajonėm, aš tai planavau.
Pompeo sakė apie tai kalbą 2019 m.
Kažkas pamiršo šiandien išgerti vaistus?
Prašau, tik nesakyk, kad šįryt pabudai ir nusprendei nebebūti įžymybe,
kad galėtum tapti geologe
ar kuo ten turi būti, kad suprastum, jog šios dalys susijungusios.
Tu mane pakvietei.
Paskambinsiu sesei.
Laivo pavadinimas „Bing Zhànshì“.
„Ledo karys“.
Aš sužavėta.
Labai gerai kalbate.
Daug mano gerbėjų šneka šia tarme.
O jis?
Juokaujat?
Čia aš.
Tikriausiai miegi, bet aš atsibudau tikrame mėšle.
Esu saloje, pasirodo, yra kilęs ginčas su kinais.
Kažkas susišluos daug pinigo iš tirpstančių ledynų,
ir tai bus arba JAV, arba Kinija.
Todėl, jei esi nusiteikusi patriotiškai, patariu man perskambinti.
Man reikia, kad susisiektum su valstybės sekretoriumi Rubijumi.
Pasakyk, kad esu Šiaurės poliaratyje supančiotomis rankomis.
Šūdas!
Kas čia?
Ką jie sako?
Čia arabiškai, tas pats, kas „mazel tov“.
Visa tai reiškia „mazel tov“?
Likusioj daly vaikai sako, kad myli jūsų sūnų.
- Kaip miela. - Rytoj rabino Zakerio garbei
rengiamas vakarėlis.
Mes abu nekantraujame pamatyti, ką judu su Maršalu nuveikėte.
Kalbamės apie antrą bazę.
Manau, rabinas Zakeris bus puikus tikėjimu pagrįstų paslaugų direktorius.
Esu tikras, kad būtų,
bet jis jau sutiko tapti jaunimo rabinu Majamyje.
Tėti, nenoriu grįžti į Floridą. Kiek dar kartų turėsiu kartoti?
Majamyje yra žmonių, tų, su kuriais turiu ilgalaikių ryšių,
siūlančių Maršalui galimybę.
Negali atsipalaiduot net sekundėlei, Benai.
Tas anekdotas apie akmenis - tai aš jį išmokiau. Atsiprašysiu.
Klausau, Džuniorai.
Manau, pamatęs darbą, kurį padarei, jis supras.
Tikėkimės.
- Pasitvarkysiu makiažą. Čia labai karšta. - Gerai.
- Atsiprašysiu. - Gerai, mama.
Palauk, nesupratau. Vyksi į Floridą?
Taip, pone.
Kaip man išvyti kinus iš mano Arkties?
Kinus? Nieko nežinau apie kinus.
Jie sustojo įlankoje ir mane erzina.
Džuniorai, aš ne teisininkas. Tik tavo verslo vadybininkas.
Bet jei jie neįžengė į salą, galimai nieko nepažeidė.
Panašu, kad mes galim turėti rimtą bėdą
- su Arkties taryba. - Benai.
Neskambini Biltonui su problemomis, skambini jam su sprendimais,
todėl ką tik paskambinau seseriai.
Taip, žinau, kad Biltonas - turtingiausias žmogus žemėje. Žinau,
bet nežinau, ar dėl to jis gali keisti sutartis.
Padėkit! Kas nors iškvieskit daktarą! Paskubėkit. Prašau.
Benai. Jis yra sumautas Nikolas Biltonas.
Jis gali paversti tave ir mane vargšais.
Mama, girdi mane?
Mama, suspausk man ranką, jei girdi.
- Mama. - Izabele.
Ar kas nors atvažiuoja?
Tėti, daryk ką nors!
Kviesk pagalbą! Mama!
Pulsas yra, rabine.
Nagi, mama. Mama, nepalik manęs.
Viskas klojasi pagal planą.
Jis vis dar mano, kad jūs domitės viešbučių verslu,
o ne tuo, kas po žeme.
Jei atvirai, jis visai nieko nenutuokia.
Mums tereikia JT pritarimo.
Dar vienas dalykas, pone.
Ar žinot, kad jis užmezgęs romantiškus santykius su moterimi...
Ištrink žinutę.
Atėjo vyr. patarėja(s) Hempton.
Tegul užeina.
Ar tikrai svarstome patentų atsisakymą?
Ar matėte, kas vyksta?
Prašyčiau parodyt rinkas.
Nikelis paaugo 5,6 %. Kobaltas - 7,7 %. Varis - gerokai paaugo.
Visi netaurieji metalai.
Buvot teisus. Dėl gaisrų.
Pasaulis - desperatiškas, bet nuspėjamas gyvūnas. Jis nori veikti su baterijomis.
Dėl to Tel Avive bus lengviau.
Tai tik didžiulė, save reguliuojanti, gyva atsakomosios reakcijos kilpa, ar ne?
Prašyčiau parodyt Grenlandiją.
JŪROS LYGIS KYLA DĖL 79N
O čia mūsų ledas virsta vandeniu. Prašyčiau įjungt Adirondaką.
DEGA MILIJONAI HEKTARŲ
Medžiai virsta liepsna.
Sprendimas be galo nutolęs nuo problemos.
Arba ten tik chaosas.
Abu požiūriai pateikia galimybę.
Su žmogumi, kurio namas dega, be galo lengva derėtis, Maiki.
Argi jūsų to nemokė teisės mokykloje?
Metas eiti.
Taip, vėl skambina tavo brolis.
Ar žinojai, kad Kinija Arkties taryboje turi nuolatinę vietą?
- Žinojai? - Tikiesi, kad vilkėsiu šitą?
Paskambink man.
- Tikrai? - Na, priklauso.
Ar tikrai tikiesi, kad tau bus sumokėta?
Jei taip, leisk priminti, ką susitarėm.
Tu persirengsi kalėdiniu papuošalu,
sudainuosi savo dainelę ir pašoksi.
Aš įsmeigsiu kastuvą į žemę, visi grįšim namo.
Kitąmet, kai galėsi 100 naktų praleisti mano kazino,
vilkėk, ką tik nori, po galais.
Tik nepatek į pasaulinės superjėgos nemalonę.
Ką tu darai?
Aš jo norėjau.
To?
Gerai. Atnešiu tau kitą.
Tiesą sakant, gali pasiimti kurį tik nori akmenį iš šitos sumautos salos,
jei tik jis tilps į lėktuvą.
Ten buvo auksas.
- Ką? - Taip. Džordanas man jį padovanojo.
Jis sako, kad aukso yra visur, jei žinai, kur ieškoti.
Aukso, vario, nikelio. Taip, ir dar vieno metalo.
Ačiū, daktare.
Apgailestauju, kad negaliu pranešt geresnių naujienų.
Štai ką sakė daktarė, tėti.
Po to, kai nukrito, jai susidarė subduralinė hematoma. Girdi?
Regis, pažeista jos smilkinio sritis,
todėl ji negali kalbėti.
Kol kas neaišku, ar sužalojimas labai rimtas.
Man labai gaila, tėti.
- Tėti, ar supranti... - Kalbu telefonu.
Tiesiog surink viską, ką turim apie Arkties vystymo sandorį. Viską.
Taip pat ir visus susijusius jūrų teisės įstatymus.
- Taip, ir... - Tėti! Išjunk telefoną!
Maršalai! Tas žmogus su šeima 25-erius metus mano klientai!
Dvidešimt... Ta moteris viršuje, kuri negali pajudėti, 40 metų tavo žmona!
Ką? Maršalai, kur eini? Maršalai!
Jūs dar čia?
Gal ir negalim sustabdyti išnykimo,
o jei galėtume sugrąžinti tuos padarus?
Pasitelkusi naujausią genomikos technologiją
„Menagerie2100“ išgelbės tai, ko negali išgelbėti gamta.
Mes pasiryžę išsaugoti jūsų mylimų gyvūnų ir augalų genus,
taip pat ir tų, apie kuriuos negalvojate.
Planuojame, kad iki amžiaus pabaigos
„Menagerie2100“ sugebės išsaugoti daugybę įvairių rūšių,
ir ruošimės tai dienai, kai jos galės būti grąžintos į zoologijos sodus,
parkus, ir kada nors net...
Deguonies trūkumas, hipoksija. Jis norėjo išlįsti.
Atrodo, kad jam viduje buvo saugiau.
Jam pasisekė, kad turi tokią stiprią motiną.
Jis nusileido.
Netrukus bus čia.
Labai ačiū, kad pabuvai.
Galiu paklausti?
Žinoma.
Sraigtasparnyje
sakei, kad ėjai į pokalbį dėl darbo „Menagerie2100“.
Taigi, jie sprendžia, kurios rūšys išgyvena?
Nekovok dėl dabarties. Viltis - ateity.
Ir tu nori jiems padėti?
Liaukis. Juk matai skaičius.
Krankliai nyksta.
Bitės beveik išnyko.
Netrukus neteksime trečdalio gyvybės Žemėje.
Spėju, visi nori vaidinti Dievą, išskyrus patį Dievą.
Gal taip geriau, nei vaidinti laidotuvių namų direktorę Parkų tarnyboje.
Nežinau.
Gaisrai plinta į šiaurę.
Iki pat Baltosios plunksnos miško.
- Evakuojami pikandžikumai. - O Dieve.
Mano motina klausia, kur jai važiuoti, kad būtų saugu.
Nesu tikra, ar kur nors dar yra saugu.
Štai, paimk.
Manau, kad padėjo.
Pasilik.
Paklausk savo draugų iš „Menagerie“, ar jie turi planą sugrąžinti ir mus.
Šūdas.
Tai pradedam statybas ar renkam akmenis?
Nikelis, varis, kas trečias? Kobaltas? Ar kobaltas?
- Neprisimenu. - Dėl to čia pasirodė kinai.
Baterijos. Štai ko jie nori, baterijų.
Tau čia panašu į varį? Ta gija?
Nežinau. Nesu kalnakasė. Aš dainininkė ir aktorė.
Puiku.
Gali būti, kad klaidžioju po paplūdimį ir spoksau į sumautus akmenis.
Sugalvojau, gal paklausk ko nors, kas žino?
Kodėl Džordanas žino, o tu - ne?
Gerai. Jei Džordanas žino, žino ir Biltonas.
Ir lažinuosi, kad mūsų sandėris apima tik apgyvendinimą, ne kasybą.
Tada liekam užribyje.
Tiesiog užribyje. Pasiklydę tarp įstatymų.
Sumalti smulkiu šriftu. Kastruoti sutartimis.
Nes kas gyvens viešbutyje su vaizdu į sumautą vario kasyklą?
Ar tai reiškia, kad nedainuosiu?
Štai ta linija - širdies monitorius.
Nežinau. Jie atrodo gan sunerimę.
Žinojome riziką, Beka. Dabar mes iki kaklo skęstam plastike.
Gal mano sperma netikusi.
Ne, nemanau, kad tai tavo kaltė.
Manau, kad čia aš taip su juo pasielgiau.
Kaip?
Jis čia.
Aš čia. Tu čia.
Aš miškuose gelbėjau paukščius.
Turėjau ginti jį.
O aš išvažiavau iš susitikimo klimato klausimais, kad būčiau su šeima.
Ar mes blogi žmonės?
Turbūt galėsim paklausti jo, kai užaugs.
Viskas gerai.
Gerai.
Skambinau Izraelio šventyklos Majamyje valdybos pirmininkui.
Jie nori oficialiai pristatyti tave parapijiečiams
- švenčių metu. - Tėti.
Nupirkau tau bilietą,
bet reikia tavo paso numerio ir skiepų paso,
- nes grįžo sumauta karštligė ir... - Tėti, gali bent minutę paklausyt manęs?
Čia yra žmonių, kurie pasikliauja manimi.
Matei tuos vaikus.
Tu turi motiną, kuri guli ligoninėje.
Jai pažeistos smegenys. Ji nevaldo rankų.
Nesuformuluoja sakinių.
Majamyje jai reikės nuolatinės priežiūros.
Suprantu.
Tikrai? Ar tikrai, Maršalai? Žinai, kaip ta moteris tave myli?
Jei žinotum, grįžtum namo su mumis.
Aš ją myliu.
„Gerbk savo tėvą ir motiną,
kad ilgai gyventumei žemėje, kurią Viešpats, tavo Dievas, tau skiria.“
Tėti, kas dabar vyksta? Cituoji man dešimt įsakymų.
Ar supranti, kad...
kad ji niekad nebūtų atvykusi čia ir vaikščiojusi dūmuose,
jei ne tu?
Tėti.
Džiaugiuosi, kad ji negirdi, ką pasakei.
Labai džiaugiuosi, kad jos smegenims nereikia stengtis tai suprasti,
nes maniškės tikrai to negali.
Jai tavęs reikia.
Atsiliepsi?
Ką?
Man reikia tavęs!
Pasaulis dega! O Biltonas meluoja!
Prasidėjo pragaras, ponios ir ponai.
Mes gyvename pragariškoje diskotekoje,
kurioje muzika kunkuliuoja šokių aikštelėje jums po kojomis.
Apačioje krosnis kaista lėtai, po truputį, bet mes vis dar nepasimokom.
Kur dingo neblėstantis troškimas?
2 laipsniai.
2 laipsniai iškeps jūsų kvailumą.
Ko esat pasiryžę imtis?
Pasaulis dega!
Ko esat pasiryžę imtis?
Nulinis kiekis dabar...
Kiek dar?
- Man nusispjauti, kaip. - Pone.
- Nulinis kiekis dabar. - Nulinis kiekis.
Sakau, kaip nors išgelbėkit planetą.
- Ko tam prireiks? - Nulinis kiekis dabar.
Sakau, kaip nors išgelbėkit planetą.
Arba ji pati išsigelbės nuo jūsų.
Asmeniškai pasikalbėjau su delegatu,
išreiškusiu savo nusivylimą, prasidėjus paskutiniam COP42 vakarui,
kurio metu bus aptariama galimybė pakelti temperatūros lubas
virš anksčiau numatytos ribos.
Tiek Jungtinės Valstijos, tiek Kinija, taip pat Rusija ir Indija,
regis, neprieštarauja šiai minčiai...
Norėjau pasakyti tau, kaip nusprendžiau balsuoti.
Viskas tapo labai sudėtinga.
Kaip suprasti „sudėtinga“? Ką nusprendei?
Manau, kad galimai suklydau.
Prašome praeiti...
Turi man pasakyti, ką nusprendei?
Bijau, kad išmainiau ateitį į dabartį.
Sutikau su padidinimu.
Pasaulis dega! O Biltonas meluoja!
Viskas baigta. Visos šalys pritarė mūsų pasiūlymui.
Lengvatos patentams.
Jums nerūpėjo kazino.
Visa sala gali nugrimzti po vandeniu.
Mano tėvas mėgo lošti. Kai buvau mažas, važiuodavau su juo į Monaką.
Jis laikė save labai protingu, kai atsitiktinai laimėdavo.
Man atrodo, kad protingiau yra kontroliuoti riziką.
Teisininkai norėtų, kad neminėtumėt lengvatų kasinėjimui Arktyje,
bent jau iki balsavimo.
Suprantama. Šiandien svarbu ne lengvatos. Šiandien svarbu vanduo
ir tai, kaip „Alpha“ išspręs sausros bei jos sukeltą pabėgėlių problemą.
- Tačiau rytoj... - Pasaulis dega!
O Biltonas meluoja!
Biltonai!
Pasaulis dega! O Biltonas meluoja!
Tai tu kaltas!
Šūdas.
Kai Kranklys pamatė saulę, mėnulį, žvaigždes ir gėlą vandenį,
žinojo, ką turi daryti.
Jis laukė savo progos.
Kai niekas nematė,
jis visus juos pavogė.
Ir ugnį taip pat.
Ji taip skaisčiai švietė.
Nežinau, ką daryti, mama.
Kad jis galėjo nuskristi toli, iki salos...
vandenyno vidury.
O kai saulė nusileido...
jis pritvirtino danguje mėnulį
ir įvairiose vietose prikabinėjo žvaigždžių.
Paistalai.
O tada, skrisdamas virš žemės,
jis numetė visą pavogtą vandenį.
Šis nukrito ant žemės
ir tapo viso pasaulio šaltiniais ir ežerais.
Tada Kranklys nuskrido.
Nešamos liepsnos dūmai rūko ant jo baltų plunksnų,
ir šios pajuodo.
Kai ėmė svilti snapas, jis numetė ugnį.
Dūmų nujuodintos Kranklio plunksnos daugiau niekad nepabalo.
Todėl Kranklys yra juodas paukštis.
Man patinka ta istorija.
Ji ne mano. Pasiskolinau iš draugės.
Mėšlas.
Tau sekasi, jūrų vėply.
Jei turėčiau šautuvą, tu būtum...
BILTONAS PRASTOS ŽINIOS, BIČIULI
„ALPHA“ TRAUKIASI IŠ VIEŠBUČIŲ VERSLO. SĖKMĖS!
Jei pakilsim dviem, galas mums visiems!
Jei pakilsim dviem, galas...
Labas vakaras.
Man garbė būti čia, būti įtrauktam į šiuos svarbius pokalbius.
Šio amžiaus pradžioje
klimato pokyčiai buvo pavadinti kapitalizmo simptomu.
Simptomu.
Atvykau čia pasakyti, kad kapitalizmas gali būti ir vaistas.
Todėl šiandien galiu pranešti, kad vandens gėlinimo ir valymo
patentus suteiksiu visoms šalims, kurios įrodys, kad joms jų reikia.
Be to...
Be to, „Alpha“ prisijungs prie Tel Avivo susitarimo
įsipareigoti stengtis, kad pasaulio temperatūros kilimas šiame amžiuje
kiek įmanoma neviršytų 2 °C.
Nustačius 2,3 °C lubas.
Ačiū.
79N LEDYNAS SUEIŽĖJA
PAKRANTĖS REGIONAI RUOŠIASI PAKILUSIAM JŪROS LYGIUI
Ką pasaulio temperatūros pakilimas 2 °C
reiškia jums ir man?
Tai reiškia, kad pakilus temperatūrai
mūsų vaizduotė turės tapti dar lakesnė.
BANGLADEŠAS
Reiškia, kad pakilus jūros lygiui, turim pakilti ir mes.
AUSTRALIJA
Tai reiškia, kad kai horizontą aptemdo miškų gaisrai...
AMAZONĖ
...privalom remtis vienas kitu ir rasti kelią į priekį.
JUNANO PROVINCIJA
Negalim pasiduoti ir grįžti namo dėl vienos paprastos priežasties.
Mes jau namie. Čia mūsų vieninteliai namai.
Mes nepasiduosim, blemba.
NĖRA PLANETOS B
Išvertė Sandra Siaurodinė